**Zápisnica z rokovania Miestneho zastupiteľstva**

**Mestskej časti Bratislava – Devínska Nová Ves**

**mimoriadne rokovanie - dňa 28. júna 2022**

Začiatok: 17,04 hod Koniec : 17,14 hod

**Ospravedlnený poslanec**: Adrián JANKOVIČ

Začiatok rokovania otvoril starosta MČ Bratislava-Devínska Nová Ves pán Dárius Krajčír. Konštatoval, že sa pripojilo 11 poslancov a miestne zastupiteľstvo je uznášaniaschopné .

**Hlasovanie o predloženom programe** :

**UMZ 73/6/2022**

Hlasovanie :

Prítomní : Za Proti Zdržal sa Nehlasoval

11 11 0 0 0

**Bod č. 1) Voľba členov návrhovej komisie , overovateľov zápisnice a určenie zapisovateľa**

**Návrhová komisia** : Mgr. Miroslav ANTAL, Mgr. Rastislav TEŠOVIČ, Jozef TITTEL

**Overovateľ zápisnice** : Mgr. Beata JANATOVÁ, Bronislava KRAVÁRIKOVÁ

**Zapisovateľka** : Zdenka PAĎOUROVÁ

**UMZ 74/6/2022**

Hlasovanie :

Prítomní : Za Proti Zdržal sa Nehlasoval

11 11 0 0 0

**Bod č.2 ) Výpožička pozemku parc. č. 2292/957 o výmere 392 m2 z dôvodu hodného osobitného zreteľa a prenájom časti plochy cvičiacich prvkov Športoviska K Park dôvodu hodného osobitného zreteľa pre Kaufland SR v.o.s., nadobudnutie hnuteľných vecí od Kaufland SR v.o.s.**

**Starosta** : Materiál ste obdržali aj s dôvodovou správou a so stanoviskami komisií a miestnej rady , kde sa odporúča podľa predloženého návrhu bod schváliť.

**Rozprava** :

**Prednostka MÚ** : Chcem sa ospravedlniť. Dovoľujem si upozorniť na chybu, ktorú máme v uznesení č.1, poslala som túto opravu návrhovej komisii. Namiesto v Katastri nehnuteľností Katastrálneho úradu Bratislava v správe katastra pre Hlavné mesto SR Bratislava - sa toto nahrádza: „Okresným úradom Bratislava, odborom katastrálnym“. Len na toto som chcela upozorniť. Ďakujem.

**Starosta** : Túto opravu si osvojujem a prosím návrhovú komisiu, aby si návrh opravila.

**Poslanec Žatko** : Ja samozrejme podporujem tento projekt, veď sami občania našej Devínskej si ho vybojovali v hlasovaní. Budem rád, keď sa to zrealizuje, len mám takú formálnu pripomienku alebo otázku k návrhu uznesenia. Týka sa to tej prvej časti. MZ schvaľuje výpožičku pozemku z dôvodu hodného osobitného zreteľa v zmysle § 9 a ods. 9 písm. c) zákona č.138/1991 Zb. o majetku obcí v znení neskorších predpisov, parc.č.2292/957 o výmere 392 m2, k. ú. Devínska Nová Ves. Moja otázka znie: „ V tomto ustanovení, ktoré je tu citované sa tu hovorí o prenájme a nie o výpožičke.“ Prosil by som o vysvetlenie.

**Starosta** : Poprosím kolegyňu z právneho.

**Mgr. Dargajová** : Ono v podstate je pravda, že zákon č.138/1991 Zb. o majetku obcí neupravuje výpožičku majetku obce, ale to neznamená, že v takomto prípade je oprávnený o tom rozhodnúť napr. starosta obce. Vychádzame z toho, že ak priamo môže prenájom schvaľovať len obecné zastupiteľstvo, potom by toto o to viac malo platiť pre prípad výpožičky, ktorá je na rozdiel od nájmu úplne bezodplatná. V opačnom prípade by išlo o obchádzanie zákona. Aj na výpožičku sa vzťahuje § 9a odsek 9 písm. c) zákona o obecnom zriadení.

**Starosta** : Ďakujem za vysvetlenie, dúfam, že to pánovi poslancovi táto odpoveď stačí.

**Poslanec Žatko** : Ďakujem za vysvetlenie aj ja.

**UMZ 75/6/2022**

**Hlasovanie** :

Prítomní : Za Proti Zdržal sa Nehlasoval

11 11 0 0 0

**Starosta** : Ja vám veľmi pekne ďakujem, pretože tá cesta bola trochu dlhšia a náročná, ale výsledok je pre nás veľmi dôležitý a hlavne, aby to športovisko slúžilo čo najskôr našim obyvateľom v Devínskej Novej Vsi.

**Bod č. 3 Rôzne**

K tomuto bodu sa nikto s poslancov neprihlásil .

**Starosta** : Ja vám veľmi pekne ďakujem za váš čas, za také rýchle a operatívne stretnutie a zasadnutie miestneho zastupiteľstva pre dobrú vec. Stretneme sa, verím čoskoro, s niektorými počas iných pracovných stretnutí. Pekný zvyšok dňa a večera.

***Ing. Mária KOPRDOVÁ Dárius KRAJČÍR***

prednostka miestneho úradu starosta mestskej časti

Bratislava-Devínska Nová Ves Bratislava-Devínska Nová Ves

Overovatelia zápisnice : Mgr. Beata JANATOVÁ ..................................................

Bronislava KRAVÁRIKOVÁ ..................................................

Zapísala : Paďourová